REPUBLIKA HRVATSKA Razina: 22

ZADARSKA ŽUPANIJA RKP: 35118

OPĆINA PRIVLAKA Žiro račun: 2390001 1857400004

 Matični broj: 02690314

Ivana Pavla II 46

23 233 Privlaka OIB: 86291327705

 Šifra djelatnosti: 8411

**BILJEŠKE**

**UZ KONSOLIDIRANE FINANCIJSKE IZVJEŠTAJE ZA 2022. GODINU**

Proces konsolidacije, priprema i predaja konsolidiranih financijskih izvješća propisani su Zakonom o proračunu („Narodne novine“ broj 87/08, 136/12 i 15/15) te Pravilnikom o financijskom izvještavanju u proračunskom računovodstvu („Narodne novine“ broj 3/15, 93/15, 135/15, 2/17, 28/17, 112/18,126/19, 145/20, 32/21 i 144/21). Pripadnost proračunskih korisnika određenom proračunu utvrđena je Pravilnikom o utvrđivanju proračunskih i izvanproračunskih korisnika državnog i proračunskih i izvanproračunskih korisnika proračuna JLIP(R) samouprave te o načinu vođenja registra proračunskih i izvanproračunskih korisnika („Narodne novine“ broj 128/09, 142/14, 23/19, 83/21 i 144/21).

Općina Privlaka ima jednog proračunskog korisnika i to je Dječji vrtić „Sabunić“. U konsolidiranom financijskom izvještaju prikazuje se poslovanje općine Privlaka zajedno sa njenim korisnikom dječjim vrtićom Sabunić na način da se sagledaju kao jedna jedinstvena cjelina.

U procesu konsolidacije eliminirani su prihodi iskazani kod proračunskog korisnika na kontu 671 Prihodi iz nadležnog proračuna za financiranje redovne djelatnosti proračunskih korisnika te rashodi kod Općine Privlaka na kontu 367 Prijenosi proračunskim korisnicima iz nadležnog proračuna za financiranje redovne djelatnosti u ukupnom iznosu od 722.380 kuna.

Odgovorna osoba proračuna JLP® S je općinski načelnik Gašpar Begonja, dipl.ing.

Nastavno se u Bilješkama obrazlažu numerički podaci i veća odstupanja iskazana u obrascima.

1. **Bilješke uz Izvještaj o prihodima i rashodima, primicima i izdacima (Obrazac: PR-RAS)**

U bilješkama uz Izvještaj o prihodima i rashodima, primicima i izdacima navode se razlozi značajnijih odstupanja od ostvarenja prethodne godine.

* 1. **PRIHODI I PRIMICI**

**Bilješka broj 1, šifra 6**

Prihodi poslovanjau izvještajnom razdoblju ostvareni su u iznosu od 27.019.225,45 kn što je 23,1 % više u odnosu na prethodnu proračunsku godinu.

Značajno odstupanje ostvarenih prihoda u odnosu na prethodnu godinu obrazlaže se kako slijedi:

**Bilješka broj 2, šifra 61**

Porezi ove skupine su veći za 48 % u odnosu na prethodnu godinu. Glavninu ove skupine prihoda čini porez na promet nekretnina evidenciju i naplatu kojeg vodi Porezi uprava a koji je ostvaren u iznosu od 8.808.356,70 kn što je 70,1 % više u odnosu na prethodnu godinu zbog puno većeg prometa nekretninama, dok je porez na nepokretnu imovinu koji se odnosi na porez na kuće za odmor ostvaren u neznatno većem iznosu točnije u iznosu od 1.819.680,39 kn što je 1,8 % više. Značajan dio čine i prihodi od poreza i prireza na dohodak koji su se ostvarili u iznosu od 4.116.178,79 kuna ili 37,8% više nego u istom razdoblju prethodne godine. Bolja zaposlenost posebno vidljiva u tijeku turističke sezone utjecala je i na naplatu poreza i prireza na dohodak.

**Bilješka broj 3, šifra 6142**

Prihodi od poreza ove skupine odnose se na poreza na promet odnose se na porez na potrošnju alkoholnih i bezalkoholnih pića koji je ostvaren u iznosu od 96.585,04 kn što je znatno više u odnosu na prethodnu godinu budući da se u prethodnoj godini pogotovo u prva tri mjeseca osjećala još uvijek posljedica pandemije, a i dobra turistička sezona donijela je i veće prihode s ove osnove.

**Bilješka broj 4, šifra 63**

Pomoći iz inozemstva i od subjekata unutar općeg proračunaostvarene su u iznosu od 2.547.138,97 kn što je za 37,7% više u odnosu na prethodnu godinu budući da je izmjenama Zakona o porezu na dohodak (Narodne novine, broj 138/20) umjesto udjela fiskalnog izravnanja od 17%, koji se izdvaja iz poreza na dohodak, propisano da se sredstva fiskalnog izravnanja osiguravaju u državnom proračunu. Slijedom navedenog, sredstva fiskalnog izravnanja osigurana u državnom proračunu koja su se evidentirala kao prihod od poreza na dohodak u okviru podskupine računa 611 Porez i prirez na dohodak i to kao nenamjenski prihod, evidentiraju se u okviru osnovnog računa 63311 Tekuće pomoći iz državnog proračuna te su u 2021. godini ostvarene u iznosu od 1.170.458,49 kn. Nadalje, pomoći iz inozemstva i od subjekata unutar općeg proračuna odnose se na:

b) tekuće pomoći iz Županijskog proračuna u iznosu od 125.000 kn od koji se 100.000 kn odnosi na uređenje plaža

c) kapitalne pomoći iz državnog prorčuna u iznosu od 1.150.000,00 kuna ( Ministarstvo turizma i sporta te Ministarstvo prometa, pomorstva i infrastrukture)

Upravo zbog doznaka iz Ministarstva kao kapitalne pomoći ostvarenje bilježi veći rast u odnosu na lani.

**Bilješka broj 5 šifra 634**

Pomoći od izvan proračunskih korisnika ostvareni su u iznosu od 94.980,48 kn ili 360.660,52 kn manje nego prethodne. Prethodne godine evidentirana je pomoć Županijske uprave za ceste Zadarske županije u iznosu od 455.641 kn , a sve temeljem Ugovora o sufinanciranju nogostupa županijske ceste Ž6273 kroz naselje Privlaka. U 2022. godini ove pomoći/prihodi pripadaju proračunskom korisniku DV Sabunić i odnose se na mjeru pripravništva od strane HZZ-a .

**Bilješka broj 6** šifra 636 ostvarena je u iznosu od 6.700,00 kuna i predstavlja također prihod proračunskog korisnika ( DV Sabunić), i to su pomoći iz MZO za djecu predškolske dobi i za djecu s poteškoćama u razvoju.

**Bilješka broj 7 šifra 64**

Prihodi od imovine ostvareni su u iznosu od 390.878,19kn što predstavlja 77% prošlogodišnje realizacije. Odstupanje nastaje iz razloga što su se prethodne godine naplatile zatezne kamate za komunalne doprinose za novogradnju što ove 2022.godine nije bilo. Navedeni prihodi obuhvaćaju i naknade za koncesije koje čine glavninu istih, a ostvareni su u iznosu od 222.915,30 kn što je 7 % više u odnosu na prethodnu godinu zbog većeg broja izdanih koncesijskih odobrenja. Ostali prihodi od nefinancijske imovine odnose se na naknadu za nezakonito zadržavanje zgrade u prostoru te su ostvareni u iznosu od 10.858,36 kn što je manje u odnosu na prethodnu godinu budući da i sam proces legalizacije polako završava.

**Bilješka broj 8, šifra 65**

Usporedbom podataka možemo zaključiti da su prihodi od upravnih i administrativnih pristojbi, pristojbi po posebnim propisima i naknada izvršeni 96,9% u odnosu na prethodnu godinu. Značajnija odstupanja bilježimo na šifri 6511-državne i sudske pristojbe koje su ostvarene u iznosu od 26.495,35 kuna u vidu nadoknada troškova po presudi. Boravišna pristojba također je bolje naplaćena, ali i ostali nespomenuti prihodi (prihodi od Hrvatski voda i dužnika općine).

6526-ostali nespomenuti prihodi realizirani su u iznosu od 613.090,46 kn ili nominalno više za 405.472,46 kuna nego u istom razdoblju prethodne godine. Treba napomenuti da se ovdje nalaze i prihodi od korisnika koji su naplaćeni u iznosu od 237.416,00 kn, a povećanje u odnosu na prethodnu proračunsku godinu je zbog većeg broja upisane djece te bolje naplate od roditelja.

653-Komunalne naknade i komunalni doprinos realizirani su u iznosu od 7.523.865,87 kuna ili 94,9% prošlogodišnje realizacije.

**Bilješka broj 9 šifra 66** prihodi od prodaje proizvoda i robe te pruženih usluga, prihodi od donacija i po protestiranim jamstvima realizirali su se u iznosu od 5.000,00 kuna ili 47,7% prošlogodišnje realizacije, a predstavljaju donaciju od strane Turističke zajednice Općina Privlaka za DV Sabunić

**Bilješka broj 10 šifra 68**

Kazne, upravne mjere i ostali prihodi ostvareni su u iznosu od 36.477,84 kn što je znatno manje u odnosu na prethodnu 2021. godinu posebno vidljiv na kontu 683-ostali prihodi , no naplata kazni od strane prometnih redara donijela je bolju naplatu u odnosu na prethodnu godinu.

**Bilješka broj 11 šifra 7**

Prihodi od prodaje nefinancijske imovineu ovom izvještajnom razdoblju ostvareni su u iznosu od 467.890,20 kn što je za 81% više u odnosu na isto izvještajno razdoblje prethodne godine. Navedeni prihodi odnose se na prihod od prodaje materijalne imovine, točnije zemljišta, ali i stambenih objekata, sve prema kupoprodajnom ugovoru. Navedeno se odnosi na Općinu Privlaka.

**Bilješka broj 12, šifra 8**

Primici od zaduživanja ostvareni su u iznosu od 9.162.197,86 kn, nominalno više za 8.030.241,86 kuna u odnosu na prethodnu godinu, a odnose se na primljeni iznos kredita od Zagrebačke banke d.d. za izgradnju i opremanje Dječjeg vrtića u Privlaci (9.161.754,55 kuna). Iznos od 443,31 kuna odnosi se na evidentiranje neotplaćenog poreza i prireza na dohodak po godišnjoj prijavi za 2021.godinu, a sve prema Izvještaju koji je raspoloživ na stranicama Ministarstva financija.

* 1. **RASHODI I IZDACI**

**Bilješka broj 13, šifra**

Rashodi poslovanja za izvještajno razdoblje ostvareni su u iznosu od 20.411.902,27 kn što je 28,5 % više u odnosu na prethodno izvještajno razdoblje.

Veća odstupanja u odnosu na prethodnu proračunsku godinu su kod sljedećih rashoda:

**Bilješka broj 14, šifra 312**

Ostali rashodi za zaposlene ostvareni su u iznosu od 189.751,28 kn što je 58,4 % više u odnosu na prethodno izvještajno razdoblje zbog nešto većih izdvajanja za regres i božićnice djelatnika, ali i uvođenja naknade za prehranu djelatnika.

**Bilješka broj 15, šifra 32**

Materijalni rashodi ostvareni su u iznosu od 11.464.471,24 kuna i za 14,5% su veći nego prethodne godine. Odstupanje se bilježi na šifri 3212-naknade za prijevoz, rad na terenu i odvojeni život koje su realizirane 31,3% više nego lani. Odstupanje nastaje zbog povećanja broja djelatnika i mjesečne cijene prijevozne karte.

**Bilješka broj 16, šifra 322**

Rashodi za materijal i energiju odnose se na uredski materijal i ostale materijalne rashode, energiju, materijal i dijelove za tekuće i investicijsko održavanje, sitni inventar te službenu, radnu i zaštitnu odjeću i obuću a ostvareni su iznosu od 1.293.713,82 kn što je za 92,5% više nego lani. Najveće odstupanje odnosi se na rashod električne energije uslijed povećanja cijene energenata, ali i materijala i dijelova za tekuće i investicijsko održavanje za potrebe općine.

**Bilješka broj 17, šifra 323**

.

Rashodi za uslugeostvareni su u iznosu od 8.474.027,00 kn što je 1,3 % više u odnosu na prethodnu godinu. Najznačajnija odstupanja se odnose na usluge telefona, pošte i prijevoza uslijed povećanja poštarine. Nadalje došlo je do povećanja rashoda za usluge promidžbe i informiranja za nominalno više u iznosu od 279.604,35 kuna zbog većeg broja turističkih manifestacija (koncerti i sl.)

Komunalne usluge realizirane su u iznosu od 284.086,28 kuna ili 27,4% više nego prethodne godine zbog veće usluge dezinsekcije i deratizacije, ali i zbog većih rashoda za potrošnju vode.

Zakupnine i najamnine realizirane su u iznosu od 14.454,61 kuna ili 69,4% više nego lani zbog nabave licence.

Zdravstvene i veterinarske usluge su veće za 70.371,13 kuna zbog rashoda za zbrinjava napuštenih životinja odnosno troškova azila, ali i zbog povećanja broja djelatnika kod dječjeg vrtića Sabunić.

Također i ostale usluge bilježe porast od nominalno 472.542,67 kuna a povećanje kojih se odnosi na energetsku uslugu prema ESCO modelu.

**Bilješka broj 18, šifra 329**

Ostali nespomenuti rashodi ostvareni su u iznosu od 1.643.141,66 kn što je 77,8 % više u odnosu na prethodnu proračunsku godinu

Najznačajnija odstupanja odnose se na troškove pristojba i naknada koje su ostvarene u iznosu od 276.032,62 kuna ili 93,9% više nego lani zbog većeg izdvajanja prema FZOEU za poticajnu naknadu te javnobilježničkih i sudskih pristojbi.

Nadalje, ostali nespomenuti rashodi poslovanja veći su za 799.551,27 kuna zbog plaćanja obveze prema sudskom sporu (glavnica). Povećanje je vidljivo i kod proračunskog korisnika budući da je upisan veći broj djece pa samim time i nastaju veći troškovi (catering).

**Bilješka broj 19, šifra 34**

 Financijski rashodi realizirani su u iznosu od 1.305.302,62 kuna ili nominalno više za 1.221.960,62 kuna nego lani. Posljedica je to većih rashoda za ugovorene kamate prema ZABA d.d. za dugoročni kredit, ali i zbog zateznih kamata koje su nastale u sudskom sporu.

**Bilješka broj 20, šifra 36**

Pomoći ostvarene su u iznosu od 1.100.626,72 kuna ili nominalno više za 1.063.635,72 kuna nego lani. Najrazvidnije je to na šifri 3662-kapitalne pomoći korisnicima drugih proračuna gdje se realiziralo 1.003.407 kuna, a evidentirani su rashodi prema ŽLU Zadar (isplata prema ugovoru-Mul u selu) i matičnom uredu Nin.

**Bilješka broj 21, šifra 37**

Naknade građanima i kućanstvima na temelju osiguranja i druge naknade realizirane su u iznosu od 438.443,34 ili 18,2% zbog većih izdvajanja naknada za novorođenčad i socijalna davanja te stipendije i školarine.

**Bilješka broj 22, šifra 38**

Ostali rashodi realizirani su u iznosu od 3.577.573,21 kuna ili 14,9% više nego lani. Vidljivo je na kapitalnim pomoćima i tekućim donacijama u novcu. Veća izdvajanja prema DVD Privlaka i Turističkoj zajednici za organizaciju Adventa uzrokuju i veće odstupanje.

**Bilješka broj 23, šifra 4**

Rashodi za nabavu nefinancijske imovine ostvareni su u iznosu od 16.243.401,31 kn što je znatno više u odnosu na isto izvještajno razdoblje prethodno proračunske godine a odnose se na :

-šifra 4111 zemljište realizirana je u iznosu od 538.434,04 kuna znatno više nego prethodne godine zbog većeg broja otkupa zemljišta (poljoprivrednog i građevinskog),

 **- rashode za nabavu neproizvedene dugotrajne imovine (šifra 42)** ostvareni su u iznosu od 14.652.460,21 kn, a do većeg odstupanja u odnosu na ostvarenje prethodne godine dolazi zbog izgradnje i privođenju namjeni zgrade dječjeg vrtića u Privlaci (šifra 4212)

**- postrojenja i oprema (šifra 422 )** ostvareni su u iznosi od 210.433,76 kn što je 28,6 % više u odnosu na prethodnu godine, a osim nabave opreme za potrebe općine evidentiraju se i rashodi za opremu novog dječjeg vrtića. U ovoj podskupini rashodi dječjeg vrtića iznose 2.443,75 kn, a odnose se na nabavu novog printera.

Nadalje, rashodi za nabavu nematerijalne proizvedene imovine smanjili su se za 4,2 % u odnosu na prethodno izvještajno razdoblje , ali se vidi povećanje na rashodima za prostorne planove i ostalu poslovno plansku dokumentaciju.

 **- rashode za dodatna ulaganja na nefinacijskoj imovini (šifra 45)** koji su za razliku od prethodne proračunske godine ostvareni u iznosu većem za 543.019,06 kn a odnose se na modernizaciju javne rasvjete. Realizacija u 2022.godini iznosi 1.052.507,06 kn.

**Bilješka broj 24, šifra 5**

Izdaci za dionice i udjele u glavnici ostvareni su u iznosu od 1.500.000,00 kn a odnose se na dionice i udjele u glavnici trgovačkih društava u javnom sektoru, točnije na dokapitalizaciju OKD Artić.

**Bilješka broj 25, šifre Y005 i X006**

Ukupno ostvareni konsolidirani prihodi i primici iznose 36.649.313,51 kuna

Ukupno ostvareni konsolidirani rashodi i izdaci iznose 38.155.303,58 kuna

Konsolidirani rezultat iznosi -1.505.990,07 kuna.

Pojedinačno gledano konsolidirani rezultat odnosi se na

Općina Privlaka……………-1.664.391,17 kuna

DV Sabunić………………..….158.401,10 kuna

Rezultat (višak) za prijenos u iduće razdoblje iznosi 7.119.930,51 kuna

Pojedinačno gledano konsolidirani rezultat za prijenos u iduće razdoblje iznosi

Općina Privlaka……………………..6.979.036,68 kuna

DV Sabunić……………………………140.893,83 kuna

1. **Bilješke uz bilancu (Obrazac: BIL)**

Prema Pravilniku o izmjenama Pravilnika o financijskom izvještavanju u proračunskom računovodstvu (NN 112/18) obvezne Bilješke uz Bilancu su :

1. Popis ugovornih odnosa i slično koji uz ispunjenje određenih uvjeta, mogu postati obveza ili imovina
2. Popis sudskih sporova u tijeku

**Tablica 1:** Popis ugovornih odnosa i slično koji uz ispunjenje određenih uvjeta, mogu postati obveza ili imovina

|  |  |  |  |  |  |
| --- | --- | --- | --- | --- | --- |
| **R.br.** | **Datum izdavanja** | **Instrument osig.** | **Iznos danog jamstva** | **Davatelj jamstva** | **Namjena** |
| 1. | 11.06.2018. | Zadužnica | 10.000,00 | MRRFEU | Osig. plaćanja |
| 2. | 11.06.2018. | Zadužnica | 100.000,00 | MRRFEU | Osig. plaćanja |
| 5. | 02.04.2019. | Zadužnica | 10.000,00 | Općina Privlaka - Hrvatskoj pošti | Osig. plaćanja |
| 6. | 27.10.2020. | Zadužnica | 100.000,00 | Villapark Privlaka d.o.o. | Osig. plaćanja |
| 7. | 27.10.2020. | Zadužnica | 100.000,00 | Villapark Privlaka d.o.o. | Osig. plaćanja |
| 8. | 22.02.2021. | Zadužnica | 100.000,00 | Karmen Ramić | Osig. plaćanja |
| 9. | 22.02.2021. | Zadužnica | 100.000,00 | Karmen Ramić | Osig. plaćanja |
| 10. | 16.04.2021. | Zadužnica | 50.000,00 | Brankica Kozić | Osig. plaćanja |
| 11. | 20.04.2021. | Zadužnica | 100.000,00 | Tomislav Mladić | Osig. plaćanja |
| 12. | 21.04.2021. | Zadužnica | 100.000,00 | Josip Jozin | Osig. plaćanja |
| 13. | 27.08.2021. | Zadužnica | 100.000,00 | Nikica Zanki | Osig. plaćanja |
| 14. | 21.09.2021. | Zadužnica | 100.000,00 | Ante Glavan | Osig. plaćanja |
| 15. | 07.10.2021. | Zadužnica | 50.000,00 | Luka Zanki | Osig. plaćanja |
| 16. | 13.10.2021- | Zadužnica | 100.000,00 | HEP Opskrba d.o.o. | Osig. plaćanja |
| 17. | 22.11.2021. | Zadužnica | 5.000,00 | HEP Opskrba d.o.o. | Osig. plaćanja |
| 18. | 01.02.2022. | Zadužnica | 10.000,00 | HEP Opskrba d.o.o. | Osig. plaćanja |
| 19. | 08.04.2022. | Zadužnica | 50.000,00 | Tabor j.d.o.o. | Osig. plaćanja |
| SVEUKUPNO | 1.185.000,00 |  |  |

Evidencijom izvan bilančnih zapisa uspostavljen je pregled ugovornih odnosa i slično koji uz ispunjenje određenih uvjeta, mogu postati obveza ili imovina općine Privlaka a odnose se na dana/primljena jamstva – zadužnice kao instrumenti osiguranja plaćanja koje na dan 31.12.2022. godine iznose 1.185.000,00 kn. Uvedena je i dana zadužnica po dugoročnom kreditu koji Općina ima kod ZABA d.d. budući ista nije uvedena u 2021.godini. Iznosi 11.130.535,59 kuna i obuhvaća iznos glavnice, ugovorene kamate te iznos naknada.

U 2022. godini u izvanbilančne zapise uvele su se već ugovorene vrijednosti koje mogu postati obveza u idućem razdoblju. Vrijednost takvih obveza na dan 31.12.2022.godine iznosi 5.681.954,58 kuna.

**Tablica 2:** Popis sudskih sporova u tijeku; Potencijalne obveze po osnovu sudskih sporova u tijeku



U 2022. godini sudski sporovi su se ažurirali odnosno dopunili na dan 31.12.2022. godine i to:

|  |  |  |  |  |
| --- | --- | --- | --- | --- |
| **Rb.** | **Tužitelj**  | **Sažeti opis prirode posla** | **Iznos glavnice** | **Početak sudskog spora** |
| 1. |  Matulj Branko | Radi utvrđivanja prava vlasništva, OSZD | 6.000,01 kn | 24.01.2022. |
| 2. | Frane Glavan | Radi utvrđivanja prava vlasništva, OSZD | 10.000,01 kn | 26.01.2022. |
| 3. | Josip Mustać | Radi utvrđivanja prava vlasništva, OSZD | 10.000,01 kn  | 25.02.2022. |
| 4. | Vedran Glavan i dr. | Radi utvrđivanja prava vlasništva, OSZD | 10.000,00 kn | 01.03.2022. |
| 5.  | Mladen Surić i dr. | Radi osporavanja oporuke, OSZD | 202.001,00 kn | 28.03.2022. |
| 6.  | Božidar Glavan | Radi utvrđivanja prava vlasništva, OSZD | 10.001,00 kn | 13.05.2022. |
| 7.  | Dragan Glavan | Radi utvrđivanja prava vlasništva, OSZD | 10.001,00 kn | 03.06.2022. |
| 8.  | Zdenko Glavan | Radi utvrđivanja prava vlasništva, OSZD | 15.000,00 kn | 20.12.2022. |

|  |  |  |  |  |
| --- | --- | --- | --- | --- |
| **Rb.** | **Tuženik**  | **Sažeti opis prirode posla** | **Iznos glavnice** | **Početak sudskog spora** |
| 1. |  Šango Marko | Razvrgnuće suvlasničke zajednice | 101.000,00 kn |  8.2.2022. |
| 2. | Begonja Vjekoslav | Razvrgnuće suvlasničke zajednice | 222.000,00 kn | 24.9.2021. |
| 4. | Šango Anka i Marina | Razvrgnuće suvlasničke zajednice | 101.000,00 kn | 8.2.2022. |

Popis sudskih sporova u tijeku u kojima se općina Privlaka pojavljuje kao Tuženik, koji za općinu Privlaka mogu postati obveza odnosno rashod na dan 31.12.2022. godine iznose 75.706.446,18 kn.

**Tablica 3:** Popis sudskih sporova u tijeku; Potencijalna potraživanja po osnovu sudskih sporova u tijeku



|  |  |  |  |  |
| --- | --- | --- | --- | --- |
| **Rb.** | **Tuženik**  | **Sažeti opis prirode posla** | **Iznos glavnice** | **Početak sudskog spora** |
| 1. |  Šango Marko | Razvrgnuće suvlasničke zajednice | 101.000,00 kn |  8.2.2022. |
| 2. | Begonja Vjekoslav | Razvrgnuće suvlasničke zajednice | 222.000,00 kn | 24.9.2021. |
| 4. | Šango Anka i Marina | Razvrgnuće suvlasničke zajednice | 101.000,00 kn | 8.2.2022. |
|  | Ukupno  |  | 424.000,00 kn |  |

Popis sudskih sporova u tijeku u kojima se općina Privlaka pojavljuje kao Tužitelj, a koji za općinu Privlaka mogu postati prihod na dan 31.12.2022. godine iznose 836.000,01 kn.

Proračunski korisnik nema evidentiranih sudskih sporova u tijeku, nego evidenciju koja se odnosi na dobivenu zgradu i opremu na korištenje temeljem Odluke Općinskog vijeća (13.854.363,01 kuna).

**Bilješka broj 1, šifra 01**

Neproizvedena dugotrajna imovinaiznosi 22.572.294,93 kn što je gotovo isto kao na početku razdoblja.

**Bilješka broj 2, šifra 02**

Proizvedena dugotrajna imovina je u toku godine povećana za 56,6 % u odnosu na početno stanje te iznosi 39.261.584,01 kn. Značajna povećanja odnose se na povećanje vrijednosti građevinskih objekata i opreme zbog izgradnje dječjeg vrtića i nabave opreme, te kod proračunskog korisnika zbog nabave printera. Pod šifrom 0211 stambeni objekti iskazano je povećanje u odnosu na početno stanje no ono nije rezultat nabave nego je analizom dugotrajne imovine izvršena reklasifikacija imovine točnije ista je isknjižena sa konta 0212 te se iskazala na kontu 0211. Zbog već navedenog ulaganja u zgradu dječjeg vrtića povećanje nastaje na šifri 0212 (indeks 324,60).

**Bilješka broj 3, šifra 024**

Knjige, umjetnička djela i ostale izložbene vrijednosti na kraju godine iznosi 359.859,92 kuna znatno više nego na početku godine. Ne radi se o nabavi već je izvršena reklasifikacija sa konta 02146.

**Bilješka broj 4, šifra 11**

U odnosu na početno stanje (stanje 01.01.) vidljivo je smanjenje novčanih sredstava u konsolidiranom poslovanju Općine Privlaka i to za 5,5 % . Stanje novaca na računa kod poslovne banke na dan 31.12.2022. iznosi 8.889.489,72 kn, dok stanje novaca u blagajni iznosi 1.487,45 kn.

Pojedinačno gledano stanje izgleda ovako:

-saldo računa Općina Privlaka………………8.658.216,47 kuna, blagajna 1,1.137,64 kuna

-saldo računa DV Sabunić…………………….231.273,25 kuna, blagajna 349,81 kuna.

**Bilješka broj 5, šifra 129**

Ostala potraživanja u iznosu od 15.583,56 kn odnose se na potraživanja za plaćeni predujam za vodovodni priključak trgovačkom društvu Vodovod d.o.o., Zadar i HEP opskrba te za pretplaćeni iznos kod proračunskog korisnika (0,31 kuna).

**Bilješka broj 6, AOP 134**

Dionice i udjeli u glavnici veći su u odnosu na početno stanje te iznose 2.888.000,00kn a odnose se na dokapitalizaciju OKD Artić.

**Bilješka broj 7, AOP 141**

Potraživanja za prihode poslovanja na dan 31.12.2022. godine iznose 9.714.131,76 kn što je 52,1 % više u odnosu na početno stanje (stanje 01.01.). Navedena potraživanja odnose se na potraživanja za poreze, potraživanja za prihode od imovine, te na potraživanja za upravne i administrativne pristojbe, pristojbe po posebnim propisima i naknade, potraživanja za prihode od prodaje roba i usluga te pruženih usluga, te su veća u odnosu na prethodnu godinu zbog potraživanja iz prethodnih godina a koja se odnose na potraživanja za komunalni doprinos - novogradnju. U potraživanja su uključena i potraživanja prema roditeljima za sufinanciranje cijene usluga u vrtiću ( na šifri 165- 21.050,00 kuna).

Potraživanja za poreze odnose na potraživanja za porez na potrošnju, porez na tvrtku, porez na kuće za odmor i porez na promet nekretnina. Navedena potraživanja iznose 1.679.663,46 kn, a najveći dio odnosi se na porez na promet nekretnina utvrđivanje i naplatu kojeg vodi Porezna uprava Zadar, ali i za porez na kuće za odmor.

Potraživanja za prihode od imovine iznose 97.389,79 kn i odnose se na potraživanja od zakupa i iznajmljivanja imovine te potraživanja za koncesijska odobrenja.

Najveći dio potraživanja za prihode poslovanja odnosi se na potraživanja za upravne i administrativne pristojbe, pristojbe po posebnim propisima i naknade u ukupnom iznosu od 10.251.626,88 kn, a odnose se na potraživanja za komunalne doprinose i komunalne naknade. Ostatak potraživanja odnosi se na prihode vodnog gospodarstva (naknada za razvoj vodoopskrbe i naknada za uređenje voda), naknade za zakup javne površine. U ovim potraživanjima nalaze se i potraživanjima od proračunskog korisnika.

**Bilješka broj 8, šifra 169**

Ispravak vrijednosti potraživanja na dan 31.12.2022. godine iznosi 2.387.349,00 kn što gotovo isto kao i na početku godine. Naime, temeljem Pravilnika o računovodstvu i računskom planu proračuna propisano je da se ispravak vrijednosti potraživanja obvezno provodi na kraju proračunske godine uzimajući u obzir:

1. kašnjenje u naplati preko godine dana

2. pokretanje stečajnog i/ili likvidacijskog postupka nad dužnikom.

Struktura ispravka vrijednosti potraživanja vidljiva je u tabeli koja slijedi:

|  |  |
| --- | --- |
| **Vrsta prihoda** | **Ispravak vrijednosti potraživanja** |
| Porez na tvrtku | 20.934,42 kn |
| Zakup javne površine | 35.887,00 kn |
| Porez na potrošnju | 20.258,65 kn |
| Porez na kuću za odmor | 536.953,54 kn |
| Komunalni doprinos | 177.786,24 kn |
| Komunalna naknada | 480.962,14 kn |
| Naknada za uređenje voda | 292.218,94 kn |
| Katastarska izmjera | 594.766,50 kn |
| Porez na promet nekretnina | 226.381,57 kn |
| Ostali nespomenuti prihodi (participacija roditelj u cijeni vrtića)-DV Sabunić | 1.200,00 kn |
| **UKUPNO**  | **2.387.349,00 kn** |

**Bilješka broj 9, šifra 17**

Potraživanja od prodaje nefinancijske imovine odnose se na potraživanja od prodaje zemljišta i ostale proizvedene dugotrajne imovine te iznose 845.702,80 kn što je za 392.102,80 kn u odnosu na početno stanje. Ova potraživanja odnose na Općinu Privlaka za prodano zemljište i ostale objekte.

**Bilješka broj 10, šifra 2**

Stanje obveza za rashode poslovanja na dan 31.12.2022. iznosi 12.080.446,20 kn kuna. Iste su detaljnije razrađene u Bilješkama uz obrazac Obveze. Na šifri 292 naplaćeni prihodi budućih razdoblja iznose 340,00 kuna, a odnose se na uplatu roditelja (cijena vrtića) koja je pretplaćena u 2022.godini te se ista stornirala sa prihoda i iskazala na kontu 292.

**Bilješka broj 11, šifra 9**

U odnosu na prethodnu godinu vlastiti izvori su se povećali za 14,8 % i iznose 72.121.939,50 kn. Iako je ispravak vrijednosti značajan (10.294.154,15 kuna) i odnosi se na obvezu za primljeni kredit, izvori su veći i zbog nabave nefinancijske imovine posebno zgrade i opreme dječjeg vrtića.

U postupku utvrđivanja rezultata temeljem čl 81. i 82. Pravilnika o proračunskom računovodstvu i računskom planu najprije se provodi sučeljavanje prihoda i primitaka s rashodima i izdacima, te se utvrđuje njihova razlika kao višak ili manjak po tekućim, kapitalnim i financijskim aktivnostima (sučeljavanje skupina 3 i 6, 4 i 7, te 5 i 8). Nakon navedenog sučeljavanja provode se obvezne korekcije rezultata –za dio skupine prihoda 6 kojom se financira dio rashoda skupine 4, za dio skupine prihoda 7 kojom se financira dio rashoda skupine 3 te za dio skupine prihoda 7 kojom se financira dio izdataka skupine 5.

Slijedom navedenog provedena je korekcija u Općini Privlaka u iznosu od 400.000,00 kuna za primljenu kapitalnu pomoć od Ministarstva mora, prometa i infrastrukture za sanaciju pokosa na plaži Sabunike zaduženjem računa viška prihoda poslovanja, a odobravanjem računa manjka prihoda od nefinancijske imovine. Kod proračunskog korisnika provedena je korekcija za nabavu nefinancijske imovine u iznosu od 2,443,74 kuna.

Podaci u bilanci se iskazuju nakon obvezne korekcije rezultata, iz čega proizlazi odstupanje u odnosu na podatke u obrascu PR-RAS.

1. **Bilješke uz Izvještaj o obvezama (Obrazac: Obveze)**

**Bilješka broj 1**

Početno stanje obveza (**V001**) iznosi 1.914.816,73 kn. U izvještajnom razdoblju nastale su nove obveze (**V002**) u iznosu od 50.486.468,31kn, podmireno je ukupno 40.320.838,84kn (**V006**), te stanje obveza na kraju izvještajnog razdoblja iznosi 12.080.446,20 **k**n.

**Bilješka broj 2, V007 i V009**

Dospjele obveze iznose 270.398,96 kuna, a nedospjele obveze 11.810.047,24 kuna.

Dospjele obveze odnose se na obveze prema dobavljačima a koje su u prekoračenju od 1-60 dana. Većina obveza prema ispostavljenim fakturama zaprimljena u u općinsku riznici krajem godine te zbog toga nisu ni podmirene. Odnosi se to na obveze za materijalne rashode u iznosu od 253.847,91 kuna, obveze za nefinancijsku imovinu u iznosu od 15.881,25 kuna te naknade građanima i kućanstvima u iznosu od 600,00 kuna. Kod proračunskog korisnika evidentiran je iznos na šifri D232D na prekoračenju preko 360 dana u iznosu od 69,80 kuna

Stanje nedospjelih obveza iznosi 11.810.047,24 kn a odnosi se na:

- obvezu za plaće 12/22 u iznosu od 231.667,62 kn

- naknadu za uređenje voda (obveza za Hrvatske vode) 134.976,74 kn

- nedospjele obveze prema dobavljačima za materijalne rashode 299.144,58 kn

- nedospjele obveze prema dobavljačima za nefinancijsku imovinu 14.420,00 kn

- ostale tekuće obveze 833.524,15 kn, međuproračunske obveze iznose 2.160 kuna, a odnose se na sredstva namijenjena dječjem vrtiću u Privlaci kod Vinkovaca, a državna riznica pogrešno je doznačila sredstva vrtiću DV Sabunić umjesto vrtiću kojem i zaista sredstva pripadaju.

- obveze za kredite i zajmove 10.294.154,15 kn. Ove obveze predstavljaju obveze po iskorištenom kreditu kod ZABA d.d. u iznosu od 10.293.710,84 kuna, te zajmove prema državnom proračunu s osnove povrata poreza i prireza na dohodak za 2021.godinu u iznosu od 443,31 kuna.

1. **Bilješke uz Izvještaj o promjenama u vrijednosti i obujmu imovine i obveza (Obrazac: P-VRIO)**

**Bilješka broj 1, P003 smanjenje iznosi** 9.712,09 kuna, a odnosi se na rashodovanu imovinu temeljem godišnjeg popisa –inventure za 2022.godinu.

P 017-povećanje iznosi 60.000,00 kuna dok na istoj šifri u koloni smanjenje iznosi 370.425 kuna.

Pod šifrom P048-povećanje evidentiran je iznos od 19.130,30 kuna. Ove promjene temelje se na Odluci Načelnika o rezultatima popisa imovine i obveza obavljenog sa stanjem na dan 31.12.2021. godine u Klasi:406-08/21-01/01; URBROJ:2198/28-02-22-4 od 25.siječnja 2022.godine. Ove promjene nisu se provele u bilanci stanja za 2021. godinu nego tijekom 2022. godine.

Dječji vrtić Sabunić nema evidentiranih promjena u P-VRIO obrascu.

1. **Bilješke uz Izvještaj o rashodima prema funkcijskoj klasifikaciji (Obrazac: RAS-funkcijski)**

**Bilješka broj 1**

Funkcijska klasifikacija sadrži rashode razvrstane prema njihovoj namjeni. Podaci iz izvještaja o rashodima prema funkcijskoj klasifikaciji daju informaciju o potrošnji za svaku od propisanih funkcija. U obrazac se unose samo rashodi poslovanja (račun 3) i rashodi za nabavu nefinancijske imovine (račun 4), dok se izdaci za financijsku imovinu (račun 5). proračunski korisnik DV Sabunić iskazuje rashode pod šifrom 0911-predškolsko obrazovanje i šifrom 096-dodatne usluge u obrazovanju.

**Bilješka broj 2**

Općina Privlaka je ostvarila konsolidirane rashode prema funkcijskoj klasifikaciji kroz:

-opće javne usluge (šifra 01) u iznosu **6.289.670,83** kn; Ovi rashodi odstupaju u odnosu na prethodno razdoblje zbog evidencije rashoda za zatezne kamate iz sudskog spora koji je imala općina (šifra 0112)

-javni red i sigurnost (šifra 03 ) u iznosu od **364.206,35** kn;

-ekonomski poslovi (šifra 04) u iznosu od **3.315.946,47** kn; Ovi rashodi odstupaju u odnosu na prethodno razdoblje zbog većih izdvajanja kroz usluge promidžbe i informiranja (turističke manifestacije).

-zaštita okoliša (šifra 05) u iznosu od **3.482.645,03 kn.** Ovi rashodi značajno odstupaju u odnosu na prethodno razdoblje zbog poticajne naknade za komunalno zbrinjavanje otpada koja je financijski veća u odnosu na prethodnu godinu.

- usluge unapređenja stanovanja i zajednice (šifra 06) u iznosu od **7.691.659,84** kn; Ovi rashodi ne odstupaju značajno u odnosu na prethodno razdoblje izuzev na šifri 064-ulična rasvjeta, a povezani su sa modernizacijom ulične rasvjete.

- zdravstvo (šifra 07) u iznosu od **30.296,88** kn;

- rekreacija, kultura i religija (šifra 08) u iznosu od **592.424,29** kn; ovi rashodi odstupaju u odnosu na prethodno razdoblje zbog većih izdvajanja za kulturu.

 - obrazovanje (šifra 09 ) u iznosu od **14.551.134,90** kn; ovi rashodi značajno odstupaju u odnosu na prethodno razdoblje zbog rashoda izgradnje i opremanja dječjeg vrtića a sadrže u odnosu na razinu 22 i rashode proračunskog korisnika.

 -socijalna zaštita (šifra 10 ) u iznosu od **337.318,99** kn;

Telefon: 023 366 628

 Zakonski predstavnik:

 Gašpar Begonja, dipl. ing.

Privlaka, 28. veljače 2023. godine